Limasienet (kirja)

Limasienet on dosentti Marja Härkösen ja Elina Sivosen teos Suomessa esiintyvistä 204 limasienestä. Kirjan on julkaissut vuonna 2011 Luonnontieteellinen keskusmuseo. Teos liittyy PUTTE-ohjelmaan (Puutteellisesti tunnettujen ja uhanalaisten metsälajien tutkimusohjelma), jonka tärkeimpiä tehtäviä on määritysteosten julkaiseminenEluvoa.fi, viitattu 24.8.2011. 

Limasieniä on Suomessa tutkinut 1800-luvulla P. A. Karsten, ja julkaisuja on ilmestynyt muilla kielillä.Limasienet-kirjan takakannen lieve Tämä teos on eliöryhmästä ensimmäinen suomenkielinen teos. Limasienistä oli aiemmin nimetty suomeksi vain paranvoi ja sudenmaito, siksi tätä kirjaa tehtäessä kehiteltiin Putte-ohjelman puitteissa nimet kaikille muillekin. Nimien -nen pääte kertoo, että kyse on limasienistä. Kaikki nimet ovat kaksiosaisia.Limasienet, nuo oudot otukset, Helsingin Sanomat 7.6.2011 sivu D 1

Suomenkielisen nimen lisäksi jokaisesta limasienestä kerrotaan tieteellinen nimi, värikuvia, lajikuvaus ja levinneisyysalue. Kirjassa on yli 300 kuvaa.Limasienet Luonnontieteellisen keskusmuseon sivustolla, viitattu 24.8.2011

Tekijöistä Marja Härkönen on Helsingin yliopistosta eläkkeelle jäänyt dosentti, joka on 50 vuotta tutkinut limasieniä eri puolilla maailmaa. Elina Sivonen on filosofian maisteri, joka on valmistunut biologiksi Joensuun yliopistosta. Pro gradussaan hän käsitteli limasieniä. Kirjan ollessa tekeillä hän työskenteli Kasvimuseossa ja on sittemmin työskennellyt biologianopettajana.Limasienet-kirjan etukannen lieve

Lähteet

Luokka:Suomalaiset biologian tietokirjat
Luokka:Vuoden 2011 kirjat